### Beslutninger:

Socialdemokratiets byrådsgruppe trak forslaget i byrådets møde den 28. september 2022.

###

Beslutningsforslag fra S

I forbindelse med udvidelsen af [adresse] bliver adgangen fra [adresse] til [adresse] ændret til højre ind/højre ud, og der etableres en vejforbindelse fra [adresse] til [adresse]. Den vejforbindelse etableres igennem et lukket grønt område med en dobbeltrettet cykelsti og skal føres rundt om en daginstitution. Der er derfor stor modstand mod den valgte løsning hos beboerne i området, hvilket også fremgik af deres mange høringssvar i forbindelse med byrådsbehandlingen i december 2020. Udover at borgerne er ærgerlige over den valgte løsning, så mener de ikke, at en alternativ og mindre indgribende løsning med et intelligent signalanlæg ved [adresse] er fuldt belyst. Grundejerforeningen savner blandt andet et svar på, hvorfor et intelligent lyskryds ikke er en mulighed, da der på [adresse] er flere lysregulerede kryds, som kan sammenlignes med krydset [adresse]. Eksempelvis [adresse] og [adresse].

Socialdemokratiet har sendt en 10-dages forespørgsel til besvarelse hos Teknik og Miljø, hvor vi har spurgt til argumenterne for at fravælge løsningen med et intelligent signalanlæg. Svaret var, at en signalregulering blev fravalgt af hensyn til fremkommeligheden på [adresse]. Der er dog ikke gennemført konkrete beregninger for øgede rejsetider for bilisterne ved et intelligent signalanlæg, for som det fremgår af Teknik og Miljøs svar, er der alene foretaget kvantitative vurderinger med en såkaldt ”fransk løsning”.

Derfor foreslår vi:

1) at Teknik og Miljø skal fremlægge konkrete beregninger for rejsetider for bilisterne ved at etablere et intelligent signalanlæg ved [adresse] i stedet for løsningen med højre ind/højre ud.

2) at Teknik og Miljø skal gennemgå projektet og give et overslag over den økonomiske omkostning ved at foretage ændringer i projektet.

3) at Teknik og Miljø i mellemtiden ikke igangsætter anlægsarbejde, som forhindrer en alternativ trafikløsning ved Else Kristensen.

På vegne af Socialdemokratiet.

Patrick Jensen, Medlem af Teknisk Udvalg

og

Borris Nissen, Medlem af Teknisk Udvalg

### Sagsforløb:

Udvalg: [adresse]

Dato: 17-08-2022

Oskar Mogensen:

Fremsendes til Teknisk Udvalg til behandling i henhold til beslutning i byrådets møde den 17. august 2022.

Udvalg: Teknisk Udvalg

Dato: 26-09-2022

Oskar Mogensen: 5

Pia Toft, Hugo Dam, Tommy Thomsen og Tommy Østergaard kunne ikke tiltræde forslaget.

Patrick Jensen og Noah Holm tog forbehold.

Pernille Henriksen var forhindret i at deltage i udvalgets behandling af sagen.